internet vaartha 195 Views
హైదరాబాద్‌ : నగరానికి చెందిన కొత్త స్టార్టప్‌ కంపెనీ తాజాగా ట్రూపిక్‌ పేరిట కొత్త మొబైల్‌ యాప్‌ను ప్రారంభించింది. ఈ యాప్‌ సాయంతో కస్టమర్లు ఇన్‌స్టోర్‌ షాపింగ్‌ అనుభూతిని పొందే అవకాశం ఉంటుందని అంచనా. దసరా బహుమతి గా ఎంపికచేసిన రిటైల్‌స్టోర్లలో కియోస్క్‌లను కూడా ఏర్పాటుచేస్తున్నట్లు ట్రూపిక్‌ వెల్లడించింది. ఈ కియోస్క్‌లలో హైఎండ్‌ 3డి కెమేరాలుపనిచేస్తాయి. ట్రూపిక్‌ కనెక్ట్‌ అప్లికేషన్‌ డౌన్‌లోడ్‌ చేసుకోవడం ద్వారా షాపింగ్‌లో కొత్త అనుభూతిని పొందే అవకాశం ఉంటుందని అంచనా. ప్రస్తుతం హైదరాబాద్‌లోఅందుబాటులో ఉంటుందని, త్వరలోనే విజయవాడలో ప్రారంభి స్తామన్నారు. ట్రూపిక్‌ ఇకపై బెంగళూరు, ఢిల్లీ, ముంబై, తెలంగాణ, ఆంధ్రప్రదేశ్‌ల లోని రెండోశ్రేణి నగరాకు కూడా విస్తరిస్తా మని చెప్పారు. ప్రస్తుతం తమసంస్థ అమెరికాలోని సన్నీవేల్‌, హైదరాబాద్‌ కేంద్రాల నుంచి కార్యకలా పాలు కొనసాగిస్తున్నట్లు కంపనీ సహవ్యవస్థాప కులు సిఇఒ శ్రీధర్‌ తిరుమల వెల్లడించారు. అలాగే హైపర్‌స్థానిక ఏర్పాట్లతో ఉన్న ట్రూపిక్‌ ఆర్డర్‌చేసిన వస్తువులను రెండుగంటల్లోపే కస్టమర్లకు చేరుస్తుం దన్నారు. అల్లెన్‌సోల్లి, విల్స్‌లైఫ్‌స్టైల్‌, ఇండియన్‌ టెర్రైన్‌,పీపుల్‌, వాన్‌హ్యూసెన్‌, పీటర్‌ ఇంగ్లండ్‌, లావెన్‌వంటి బ్రాండ్‌స్టోర్లలో ఈ కియోస్క్‌లు ఏర్పాటు చేసామని తెలిపారు. ట్రూపిక్‌కనెక్ట్‌ కస్టమర్‌ ఎంపిక చేసిన దుస్తులను డిజిటల్‌ 3డి వెర్షన్‌లో కొత్తకొత్త ధృక్కోణాల్లో చూపిస్తుందని, కస్టమర్లకు నచ్చిన డిజైన్‌లో కనిపిస్తుందని కంపెనీ వెల్లడించింది. ప్రపంచంలోనే మొట్టమొదటిసారిగా ట్రూపిక్‌ కనెక్ట్‌ ఈ తరహా సేవలందిస్తున్నదన్నారు. ప్రస్తుతం తమయాప్‌ను రోజువారిగా వందకు తగ్గకుండా డౌన్‌లోడ్లు జరుగుతున్నాయన్నారు. రానున్నరోజుల్లో జ్యుయెలరీ, ఆదరక్షలు, వివిధ ఉపకరణాలు, హెల్త్‌ ఫిట్‌నెస్‌ ఉత్పత్తుల స్టోర్లకు సైతం విస్తరించనున్నట్లు శ్రీధర్‌ వెల్లడించారు.